Diari Oficial de la Generalitat Valenciana


Sumari del DOGV 7159, del 25-11-2013 (2013/10687)

Notificació de la sentència dictada en el procediment de guarda i custòdia número 238/2013.
-------------------------------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10736


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 238/2013. [2013/10980]  
Juí: família, guarda, custòdia i aliments de fill menor no matrimonial no consensuat 238/2013.  
Part demadante: Patricia Fernández Rodilla.  
Part demandada: Pablo Espinal Pesce.  
Sobre: guarda, custòdia d'aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime la demanda formulada per la procuradora dels tribunals senyora Bonet Peiró, en nom i representació de Patricia Fernández Rodilla, contra Pablo Espinal Pesce, declarat en rebelia, sobre l'exercici de la pàtria potestat, guarda i custòdia i aliments del seu fill menor no matrimonial, i dispose les mesures definitives següents:  
  
1. L'atribució de l'exercici de la pàtria potestat, sobre el fill menor, de manera exclusiva a la mare, Patricia Fernández Rodilla.  
2. L'atribució de la guarda i custòdia amb el mateix caràcter en favor de la mare Patricia Fernández Rodilla.  
3. No pertoca la fixació d'un règim de visites entre el fill menor i son pare Pablo Espinal Pesce.  
4. El pare, Pablo Espinal Pesce, haurà d'abonar una pensió d'aliments en favor del menor d'una quantia de 180 euros al mes, quantitat que haurà de pagar-se de forma anticipada dins dels cinc primers dies de cada mes, en el compte que a este efecte designe Patricia Fernández Rodilla, i s'haurà d'actualitzar esta quantitat anualment de conformitat amb les variacions que poguera experimentar l'índex de preus de consum d'acord amb els índexs publicats per l'Institut Nacional d'Estadística o organisme que poguera substituir-lo.  
5. Els gastos extraordinaris s'abonaran a mitges entre ambdós progenitors, els necessaris en tot cas i els convenients amb l'acord previ o autorització judicial.  
Tot això sense fer una condemna especial a les costes d'este procediment a cap de les parts.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent i de què cal deixar una testimoniança en les actuacions originals, i serà notificada a les parts, fent-los saber que en contra es podrà interposar en este Jutjat un recurs d'apelació, dins dels 20 dies següents a la notificació, prèvia constitució d'un depòsit de 50 euros en el compte de depòsits i consignacions d'este Jutjat en l'entitat Banesto.  
Ho pronuncie, mane i firme Sonsoles Mata, magistrada jutgessa del Jutjat de Primera Instància número 8 de València.  
Publicació. La sentència anterior va ser llegida i publicada per la jutgessa que la va dictar de forma legal i en el mateix dia de la seua data. En done fe».  
Atés que es desconeix el domicili o residència actuals de la part demandada, per una resolució [?], de conformitat amb el que disposen els articles 156.4 i 164 de la Llei 1/2000, de la Llei d'Enjudiciament Civil, s'ha ordenat la publicació d'este edicte en el tauler d'anuncis del Jutjat per a dur a efecte la diligència de notificació de la sentència a Pablo Espinal Pesce.  
  
València, 10 de juliol de 2013.- El secretari judicial: Rafael Roselló Sobrevela.